ক্যাথরিন রস
ক্যাথরিন জুলিয়েট রস (ইংরেজি: Katharine Juliet Ross; জন্ম: ২৯ জানুয়ারি ১৯৪০) হলেন একজন মার্কিন অভিনেত্রী ও লেখিকা। তিনি দ্য গ্র্যাজুয়েট (১৯৬৭) ছবিতে এলাইন রবিনসন চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি ১৯৬৯ সালে বুচ ক্যাসিডি অ্যান্ড দ্য সানড্যান্স কিড ছবিতে এটা প্লেস ও টেল দেম উইলি বয় ইজ হিয়ার ছবিতে লোলা চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন। এছাড়া তিনি ভয়েজ অব দ্য ডেমড (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।